Document ID: 32005L0024

Title and Content:
ΟΔΗΓΊΑ 2005/24/ΕΚ ΤΟΥ ΣΥΜΒΟΥΛΊΟΥ της 14ης Μαρτίου 2005 για την τροποποίηση της οδηγίας 87/328/ΕΟΚ όσον αφορά τη χρήση ωαρίων και εμβρύων προερχομένων από βοοειδή αναπαραγωγής καθαρόαιμου γένους και τα κέντρα αποθήκευσης σπέρματος (Κείμενο που παρουσιάζει ενδιαφέρον για τον ΕΟΧ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, την πρόταση της Επιτροπής, τη γνώμη του Ευρωπαϊκού Κοινοβουλίου (1), τη γνώμη της Ευρωπαϊκής Οικονομικής και Κοινωνικής Επιτροπής (2), Εκτιμώντας τα ακόλουθα: (1) Το άρθρο 4 της οδηγίας 87/328/ΕΟΚ του Συμβουλίου, της 18ης Ιουνίου 1987, για την αποδοχή στην αναπαραγωγή βοοειδών αναπαραγωγής καθαρόαιμου γένους (3), ορίζει ότι το σπέρμα που προορίζεται για το ενδοκοινοτικό εμπόριο πρέπει να συλλέγεται, να υφίσταται επεξεργασία και να αποθηκεύεται σε επισήμως εγκεκριμένα κέντρα τεχνητής σπερματέγχυσης. (2) Η οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (4) επιτρέπει την αποθήκευση σπέρματος όχι μόνο σε κέντρα συλλογής σπέρματος αλλά και σε κέντρα αποθήκευσης σπέρματος. (3) Για να διασφαλισθεί η συνεκτικότητα της κοινοτικής νομοθεσίας, το άρθρο 4 της οδηγίας 87/328/ΕΟΚ θα πρέπει να προσαρμοστεί στο διευρυμένο πεδίο εφαρμογής και στους νέους ορισμούς της οδηγίας 88/407/ΕΟΚ. Με την ευκαιρία αυτή, η οδηγία 87/328/ΕΟΚ θα ήταν χρήσιμο να ευθυγραμμιστεί με την υπόλοιπη νομοθεσία περί ζώων αναπαραγωγής καθαρόαιμου γένους όσον αφορά τα ωάρια και τα έμβρυα, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 87/328/ΕΟΚ τροποποιείται ως εξής: 1) Το άρθρο 1 αντικαθίσταται από το ακόλουθο κείμενο: «Άρθρο 1 Τα κράτη μέλη μεριμνούν, ώστε, με την επιφύλαξη των κανόνων για την υγεία των ζώων, να μην απαγορεύονται, περιορίζονται ή παρεμποδίζονται: - η αποδοχή στην αναπαραγωγή των θηλυκών βοοειδών καθαρόαιμου γένους, - η αποδοχή στην οχεία των ταύρων καθαρόαιμου γένους, και - η χρησιμοποίηση ωαρίων και εμβρύων θηλυκών βοοειδών καθαρόαιμου γένους.». 2) Το άρθρο 4 αντικαθίσταται από το ακόλουθο κείμενο: «Άρθρο 4 Τα κράτη μέλη μεριμνούν ώστε, για τις ενδοκοινοτικές συναλλαγές, το σπέρμα που αναφέρεται από το άρθρο 2 να συλλέγεται, να υφίσταται επεξεργασία και να αποθηκεύεται σε κέντρο συλλογής ή, εφόσον χρειάζεται, να αποθηκεύεται σε κέντρο αποθήκευσης που έχει εγκριθεί σύμφωνα με την οδηγία 88/407/ΕΟΚ του Συμβουλίου, 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (5).» (5) ΕΕ L 194 της 22.7.1988, σ. 10· οδηγία όπως τροποποιήθηκε τελευταία από την απόφαση 2004/101/ΕΚ της Επιτροπής (ΕΕ L 30 της 4.2.2004, σ. 15)." Άρθρο 2 1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωση προς την παρούσα οδηγία, πριν από τις 24 Μαρτίου 2007. Κοινοποιούν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας των εν λόγω διατάξεων με την παρούσα οδηγία. Κατά την έγκρισή τους από τα κράτη μέλη, οι εν λόγω διατάξεις περιλαμβάνουν αναφορά στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Οι λεπτομέρειες με τις οποίες πραγματοποιείται η εν λόγω αναφορά θεσπίζονται από τα κράτη μέλη. 2. Τα κράτη μέλη κοινοποιούν στην Επιτροπή το κείμενο των κυρίων διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 14 Μαρτίου 2005.

Classification Labels:
105
1934
311

Label Descriptions:
{"105": "ΚΤΗΝΟΤΡΟΦΙΑ", "1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2442
711
2479
4291
5962
2711
2450
3941

EuroVoc IDs (Expanded): 2442
711
2479
4291
5962
2711
2450
3941

Dataset Source: meu

Split: train